smcproject/ml-wiki-sentences huggingface dataset:
ഈ പാരമ്പര്യത്തിൽ പെട്ട ആത്മീയഗുരുക്കൾ യേശുപ്രാർത്ഥനയെ ഹൃദയപൂർവമായ പ്രാർത്ഥനക്കാവശ്യമായ ഹൃദയത്തുറവിയുടെ വഴിയായി കണ്ടു.
പൗരസ്ത്യക്രിസ്തീയതയിലെ പിതാക്കന്മാരുടെ രചനകളുടെ പ്രസിദ്ധസമാഹാരമായ ഫിലോക്കാളിയ ഈ പ്രാർത്ഥനയ്ക്ക് ഏറെ പ്രാധാന്യം കല്പിക്കുന്നു.
പുതിയനിയമത്തിന്റെ ഭാഗമായ തെസ്സലോക്കാക്കാർക്കെഴുതിയ ഒന്നാം ലേഖനത്തിൽ പൗലോസ് അപ്പസ്തോലൻ നിർദ്ദേശിക്കുന്ന ഇടവിടാതെയുള്ള പ്രാർത്ഥനയായി ഇതു കരുതപ്പെടുന്നു.
യേശുനാമത്തിന്റെ ശക്തി സംവഹിക്കുന്ന ഈ പ്രാർത്ഥന, മറ്റെല്ലാ പ്രാർത്ഥനകളേക്കാൾ ഫലപ്രദമാണെന്ന് പത്തൊൻപതാം നൂറ്റാണ്ടിലെ റഷ്യൻ ഓർത്തഡോക്സ് താപസൻ, 'ഏകാന്തൻ' തിയോഫാൻ പഠിപ്പിച്ചു.
ചരിത്രപരമായ ബന്ധങ്ങൾ മൂലം യേശുപ്രാർത്ഥനയുടെ പാരമ്പര്യം പൗരസ്ത്യ കത്തോലിക്കാ സഭകളിലും നിലവിലുണ്ട്.
എന്നാൽ, പൗരസ്ത്യ സഭകളിൽ ഇതിനുണ്ടായ പ്രചാരം പാശ്ചാത്യ ലത്തീൻ സഭകളിൽ ഉണ്ടായില്ല.
എങ്കിലും ഈ പ്രാർത്ഥനയെക്കുറിച്ച് ഒട്ടേറെ റോമൻ കത്തോലിക്കാ രചനകൾ ഉണ്ടായിട്ടുണ്ട്.
ആംഗ്ലിക്കൺ സഭയുടെ കൊന്തനമസ്കാരത്തിലും ഇതുൾപ്പെടുന്നു.
പതിനാലാം നൂറ്റാണ്ടിൽ ഗ്രിഗറി പലാമാ സന്യാസി ഈ പ്രാർത്ഥനയെ ആശ്രയിച്ചു വികസിപ്പിച്ച ഹെസിക്കാസസാധനയുടെ ദൈവശാസ്ത്രത്തിനു കത്തോലിക്കാ സഭയിൽ സമ്പൂർണ്ണസ്വീകാര്യത ലഭിക്കാതിരുന്നതും ഇതിനു കാരണമാണ്.
എങ്കിലും പാശ്ചാത്യക്രിസ്തീയതയിൽ വികസിച്ചു വേരുറച്ച ജപമാലഭക്തിയുടെ മറ്റൊരു രൂപമായി യേശുപ്രാർത്ഥനയെ കാണാവുന്നതാണ്.
യേശുനാമത്തിനു പ്രാർത്ഥനയിലുള്ള സ്ഥാനത്തെപ്പറ്റി കത്തോലിക്കാസഭയുടെ വേദോപദേശം ഈവിധം പറയുന്നു: "ക്രിസ്തുമതത്തിൽ പ്രാർത്ഥനയുടെ ഹൃദയം യേശുനാമമാണ്. ആരാധനാവിധിയിലെ പ്രാർത്ഥനകളെല്ലാം സമാപിക്കുന്നത് 'നമ്മുടെ കർത്താവായ യേശുവഴി' എന്നാണ്. (ജപമാലയിൽ ആവർത്തിക്കപ്പെടുന്ന) "നന്മനിറഞ്ഞ മറിയമേ" (Hail Mary) എന്ന പ്രാർത്ഥന പരകോടിയിലെത്തുന്നത് "നിന്റെ ഉദരഫലമായ ഈശോ അനുഗൃഹീതനാകുന്നു" എന്ന  പുകഴ്ചയിലാണ്. പൗരസ്ത്യസഭയിലെ ഹൃദ്പ്രാർത്ഥനയായ 'യേശുപ്രാർത്ഥന' "കർത്താവായ യേശുവേ, ദൈവപുത്രാ, പാപിയായ എന്നിൽ കനിയേണമേ" എന്നാണ്. വിശുദ്ധ ജോവാൻ ഓഫ് ആർക്കിനെപ്പോലെ പല ക്രിസ്ത്യാനികളും 'യേശു" എന്ന ഏകനാമം മാത്രം ചുണ്ടിൽ പേറി മരിച്ചിട്ടുണ്ട്.
" അവലംബം ↑ ↑ ↑ On the Prayer of Jesus by Ignatius Brianchaninov, Kallistos Ware 2006 ISBN 1-59030-278-8 page xxiii-xxiv ↑ ↑ See also Rosaries in other Christian traditions ↑ Pope John Paul II 's Angelus Message , 11 August 1996.
↑ Rosarium Virginis Mariae ↑ Catechism of the Catholic Church, 435
യേശുവിന്റെ കല്ലറ ഇംഗ്ലീഷ് വിലാസം https://ml.wikipedia.org/wiki/Tomb_of_Jesus
കുരിശിൽ മരിച്ച യേശുവിന്റെ ശരീരം സൂക്ഷിക്കപ്പെട്ടിരുന്നതായി ക്രൈസ്തവ വിശ്വാസികൾ കരുതുന്ന കല്ലറയാണ് യേശുവിന്റെ കല്ലറ (tomb of Jesus) എന്നറിയപ്പെടുന്നത്.
യേശുവിന്റെ ഉയർത്തെഴുന്നേൽപ്പ് സംഭവിച്ചത് ഇവിടെയാണെന്നും വിശ്വസിക്കപ്പെട്ടു വരുന്നു.
എന്നാൽ ഈ കല്ലറയുടെ  കൃത്യസ്ഥാനത്തെക്കുറിച്ച് വിവിധ നിലാടുകൾ നിലവിലുണ്ട്..
കുരിശ് മരണത്തെ അതിജീവിച്ച യേശു  പൗരസ്ത്യനാടുകളിൽ പ്രബോധനം നടത്തിയെന്നും അവിടെ വച്ച് വാർദ്ധ്യകത്താൽ മരിച്ച് അടക്കം ചെയ്തിരിക്കുന്നതായി പ്രചരിക്കപ്പെട്ട കുടീരങ്ങളുമുണ്ട്.
ക്രൈസ്തവ നിലപാടുകൾ യേശുവിന്റെ തിരുകല്ലറ ദേവാലയത്തിലേക്കുള്ള പ്രധാന കവാടം തിരുകല്ലറ ദേവാലയം, (church of the Holy Sepulchre) (ചിത്രത്തിൽ) ഉയർത്തെഴുന്നേൽപ്പിന്റെ ദേവാലയം(Church of the Resurrection) എന്നെല്ലാം അറിയപ്പെടുന്ന ദേവാലയം സ്ഥിതി ചെയ്യുന്ന സ്ഥലമാണ് ബൈബിളിൽ പരാമർശിച്ചിരിക്കുന്ന തലയോടിടം (GOLGOTHA/ CALVARY) എന്ന വിശ്വാസത്തിനു 1500 വർഷത്തിലേറെ പഴക്കമുണ്ട്.
4ആം നൂറ്റാണ്ടുമുതൽക്കേ ഈ പ്രദേശം തീർഥാടന കേന്ദ്രമായി നിലകൊള്ളുന്നു.
ഗ്രീക്ക് ഓർത്തഡോക്സ് സഭയും , റോമൻ കത്തോലിക്കാ സഭയും ഇന്ന് ദേവാലയത്തിന് പ്രത്യേക സഥാനം കൽപ്പിക്കുന്നവരിൽ പെടുന്നു.
മറ്റ് അനവധി സഭകൾക്കും ഈ പ്രദേശത്തെ തീർഥ്യമായി കരുതുന്നു.
യേശുവിന്റെ കല്ലറ എന്നറിയപ്പെടുന്ന സ്ഥലങ്ങളിൽ ഏറ്റവും പൗരാണികതയും ഏറ്റവും കീർത്തികേട്ടതും ഈ സ്ഥലത്തിനാണത്രെ.
ആരാമ കല്ലറ (garden tomb) എന്ന് ഇപ്പോൾ അറിയപ്പെടുന്ന പ്രദേശത്താണ് യേശുവിന്റെ കല്ലറ എന്ന പ്രചരണത്തിനു ഒന്നര നൂറ്റാണ്ടിന്റെ പഴക്കമേയുള്ളൂ.
ബ്രിട്ടിഷ് സൈന്യാധിപനായിരുന്ന ചാൾസ് ജോർജ് ഗോർഡന്റെ കാലത്ത് നടത്തിയ കണ്ടുപിടിത്തമായതിനാൽ GORDON'S CALVARY എന്ന ഓമനപ്പേരും ലഭിച്ചിട്ടുണ്ട് ഈ കല്ലറ പ്രദേശത്തിന്.
പ്രൊട്ടസ്റ്റ്ന്റ് വിശ്വാസിയായിരുന്ന ഗോർഡൻ ഒരു നിഗൂഢ  താല്പര്യത്താലാണ് പുതിയൊരു "യേശുവിന്റെ  കല്ലറ " കണ്ടെത്തിയത് എന്ന ആരോപണം നിലനിൽക്കുന്നു.
ഈ കല്ലറ പ്രൊട്ടസ്റ്റ്ന്റ് വിശ്വാസികൾക്ക് തീർഥാടന കേന്ദ്രമാണ്.
പല സഭകളും ഇതിന്റെ ആധികാരികത ചോദ്യം ചെയ്യുകയോ, തള്ളികളയുകയോ ചെയ്യുന്നില്ല എന്ന നിലപാടാണ് കൈകൊള്ളുന്നുത്.
തല്പിയൊത് കുടീരം (Talpiot tomb Talpiot ossuaries) 1980ൽ ഖനനവേളയിൽ iഇസ്രായേലിലെ ടാല്പൊതിൽ  യാദൃച്ഛികമായി  കണ്ടുപിടിക്കപ്പെട്ട അസഥി പന്ചര കുടീരമാണ് (ossurary) ടാല്പൊത് കുടീരം എന്നറിയപ്പെടുന്നത്.
പത്ത് മനുഷ്യരുടെ അസ്ഥിയവശിഷ്ടങ്ങളാണ് ഇവിടെ മറചെയ്യപ്പെട്ടത്.
ഇവയിൽ ആറു പേരുകൾ  ഉലേഖനം ചെയ്യപ്പെട്ടിരുന്നു.
(inscription) .
യേശുവിന്റെയും മഗ്ദലന മറിയമിന്റെയും മറ്റ് കുടുംബാംഗങ്ങളുടേയുമാണ് ഈ അവശിഷ്ടങ്ങൾ എന്ന ആശയത്തിനു ഏറെ പ്രചാരണം ലഭിക്കുകയും ജനശ്രദ്ധയാകർഷിക്കുകയും ചെയ്തു.
വിഖ്യാതനായ ഹോളിവുഡ് സംവിധായകൻ  ഡേവിഡ് കാമറൂൺ ഈ കല്ലറയെ ആസ്പദമാക്കി 2007ൽ lost tomb of Jesus എന്ന പേരിൽ നിർമ്മിച്ച സിനിമ ധാരാളം ശ്രദ്ധയാകർഷിച്ചിരുന്നു.
യേശുവിന്റെ കല്ലറകൾ വിദേശത്തും കാശ്മീരിലെ ശ്രീനഗറിലുള്ള കല്ലറ റോസ ബൽ കൂടീരം/യൂസ് അസ്സഫിന്റെ കുടീരം യേശു കുരിശുമരണത്തെ അതിജീവിച്ച് പൗരസ്ത്യനാടുകളിൾ  ദീർഘകാലം സഞ്ചരിച്ച് ഒടുവിൽ ഇന്ത്യയിലെത്തിയെന്നുമുള്ള ഒരു  വിശ്വാസം 19-അം നൂറ്റാണ്ടിൽ നിലവിൽ വന്നു.
ഇസ്ലാമിലെ അഹമദിയ്യ പ്രസ്ഥാനമാണ് ഈ വാദത്തിന്റെ ശക്തമായ  പ്രചാരകർ .
കാശ്മീരിലെ ശ്രീനഗറിൽ സ്ഥിതിചെയ്യുന്ന റോസ ബൽ കൂടീരം , യൂസ് അസ്സഫിന്റെ കുടീരം എന്നൊക്കെ അറിയപ്പെട്ടിരുന്ന മൃതുകുടീരം യേശുവിന്റേതാണെന്ന് അഹമദീയർ കരുതുന്നു.
20അം നൂറ്റാണ്ടിലെ പല ചരിത്രകാരന്മാരും ഗ്രന്ഥകാരന്മാരും ഇത് സംബന്ധിച്ച് രചനകൾ നടത്തിയിട്ടുണ്ട്.
യേശുവിന്റെ കല്ലറ ജപ്പാനിലും യേശു തന്റെ കൗമാരകാലത്ത് ജപ്പാൻ സന്ദർശിച്ചിരുന്നെന്നും.
തിരികെ സ്വദേശത്തേക്ക് പോയ യേശു അവിടെ നിന്നും ക്രൂശിക്കപ്പെടാതെ രക്ഷപ്പെട്ടു ജപ്പാനിൽ തന്നെ വീണ്ടും വരികയുണ്ടായി എന്നും വിശ്വസിക്കപ്പെട്ടുവരുന്നു.
ജപ്പാനിൽ വച്ച് വിവാഹം കഴിക്കുകയും കുട്ടികളുണ്ടായി അവിടെ തന്നെ മരിച്ച് കബറടക്കം ചെയ്യപ്പെട്ടിരിക്കുന്നെന്നുമാണ് വിശ്വാസം.
കുക്രൂശിതനായി മരണം വരിച്ചശേഷം ഉയർത്തെഴുന്നേറ്റ് ജപ്പാനിലേക്ക വരികയായിരുന്നെന്നും പ്രചരിപ്പിക്കപ്പെടുന്നുണ്ട്.
ജപ്പാനിലെ ഷിംഗോ(shingo ) ഇന്ന് ഈ ഖബർ മൂലം ടൂറിസ്റ്റ് കേന്ദ്രമായിട്ടുണ്ട്.
എന്നാൽ ഈ വാദത്തിനു കൗതുക വാർത്താ പ്രാധാന്യമേ ഇതുവരെ ലഭിച്ചിട്ടുള്ളൂ.
യേശുവിന്റെ അജ്ഞാത വർഷങ്ങൾ അവലംബം ↑ ↑ "Jesus in India" Mirza Ghulam Ahmad "Jesus in Heaven on Earth"  Kwaja Nazar Ahmad Jesus Lived in India Holger Kersten
യേശുവിനെ ക്രൂശിക്കാനുപയോഗിച്ച ഉപകരണം ഇംഗ്ലീഷ് വിലാസം https://ml.wikipedia.org/wiki/Dispute_about_Jesus%27_execution_method
യേശുവിനെ ക്രൂശിക്കാനുപയോഗിച്ച സംവിധാനത്തെ കുറിച്ച് എഴുത്തുകാർ വ്യത്യസ്ത അഭിപ്രായങ്ങൾ വച്ചുപുലർത്തുന്നു.
ബൈബിളിന്റെ പുതിയ നിയമ ഗ്രീക്ക് മൂലപാഠങ്ങളിൽ ഈ സംവിധാനത്തെ കുറിക്കാനുപയോഗിച്ചിരിക്കുന്ന സ്റ്റോറോസ് (σταυρός) എന്ന പദത്തിന്റെ അർത്ഥത്തെ കേന്ദ്രീകരിച്ചാണ് ഈ തർക്കങ്ങളെല്ലാം നടക്കുന്നത്.
ഈസ്റ്റേൺ ബൈബിൾ നിഘണ്ടു ഈ സംവിധാനത്തെ നാല് രീതിയിൽ ചിത്രീകരിക്കുന്നു.
ക്രുക്സ് സിംബ്ലക്സ് (I), a "ഒരു സ്തംഭം അല്ലെങ്കിൽ തൂണ്".
ക്രുക്സ് ഡെക്കുസാറ്റാ (X), അല്ലെങ്കിൽ  വിശുദ്ധ അന്ത്രയോസ് കുരിശ് 3.
ക്രുക്സ് കമ്മിസ്സാ (T), അല്ലെങ്കിൽ വിശുദ്ധ ആന്റണി കുരിശ് 4.
ക്രുക്സ് ഇമ്മിസ്സാ ( † ), അല്ലെങ്കിൽ ലത്തീൻ കുരിശ് പുതിയ നിയമത്തിൽ
പുതിയ നിയമത്തിന്റെ ഗ്രീക്ക് മൂലപാഠങ്ങളിൽ യേശുവിനെ ക്രൂശിക്കാനുപയോഗിച്ച സംവിധാനത്തെ കുറിക്കാൻ ഉപയോഗിച്ചിരിക്കുന്ന കൊയീൻ ഗീക്ക് പദങ്ങൾ സ്റ്റോറോസ് (σταυρός) സൈലോൺ (ξύλον) എന്നിവയാണ്.
സ്റ്റോറോസ്
പുരാധന ഗ്രീക്ക് ഭാഷയിൽ ഈ പദത്തിന്റെ അർത്ഥം നേരെയുള്ള ഒരു സ്തംഭം അല്ലെങ്കിൽ തൂണ് എന്നാണ്.
പിൽകാലത്ത് അത് കുറുകെ ഒരു കഷണവും കൂടെ വച്ച ഒരു കഴുമരത്തെ അർത്ഥ്മാക്കാൻ ഉപയോഗിച്ചു തുടങ്ങി.
ഇപ്രകാരം പറഞ്ഞുകൊണ്ട് ദി ഇമ്പീരിയൽ ബൈബിൾ ഡിക്ഷ്നറി അത് അംഗീകരിക്കുന്നു: "കുരിശ് എന്നതിനുള്ള ഗ്രീക്ക് പദം [സ്റ്റോറോസ്] ഒരു സ്തംഭത്തെ, ലംബമായി നാട്ടിയ ഒരു തൂണിനെ അല്ലെങ്കിൽ തൂക്കിയിടാവുന്നതോ ഒരു സ്ഥലം [വേലികെട്ടി] അടക്കാൻ ഉപയോഗിക്കാവുന്നതോ ആയ ഒരു കുറ്റിയെ ഉചിതമായി അർത്ഥമാക്കി....
റോമാക്കാർക്കിടയിലും ക്രുക്സ് (അതിൽ നിന്നാണ് ക്രോസ് എടുത്തിട്ടുള്ളത്) തുടക്കത്തിൽ ലംബമായൊ നാട്ടിയ ഒരു തൂൺ ആയിരുന്നതായി തോന്നുന്നു.
സൈലോൺ
ലിൻഡനാലും സ്കോട്ടിനാലുമുള്ള ഏ ഗ്രീക്ക്-ഇംഗ്ലിഷ് ലെക്സിക്കൻ സൈലോൺ എന്ന പദത്തിന്റെ അർത്ഥം ഇപ്രകാരം നിർവ്വചിക്കുന്നു: " ഉപയോഗിക്കാൻ തക്കവണ്ണം മുറിച്ച തടി, വിറക്, ഉരുളൻ തടി മുതലായവ....തടികഷണം, തടി തുലാം,തൂണ്....ഗദ, മുട്ടവടി....കുറ്റപുള്ളികളെ തുക്കാനുപയോഗിച്ചിരിക്കുന്ന സ്തംഭം....ജീവനുള്ള തടി, മരം."
അഭിപ്രായങ്ങൾ സ്തംഭത്തിലെ ക്രുശിക്കൽ ഒറ്റത്തടിയാണെന്ന്
ജെ.ഡി പാർസൺസിനാലുള്ള ദി നോൺ ക്രിസ്റ്റ്യൻ ക്രോസ്സ് എന്ന പുസ്തകം, ഇ.
വി.ബുല്ലിങ്കറാലുള്ള ദി കംബാനിയൻ ബൈബിളിന്റെ അനുബന്ധം എന്നിവ ഇപ്രകാരം പറയുന്നു:
"പുതിയ നിയമത്തിലെ നിരവധി എഴുത്തുകളിൽ യേശുവിനുവേണ്ടി ഉപയോഗിക്കപെട്ട സ്റ്റോറോസ് ഒരു സാധാരണ സ്റ്റോറോസ് അല്ലാതെ മറ്റെന്തെങ്കിലുമാണെന്ന് പരോക്ഷമായിപ്പൊലും തെളിവു നൽകുന്ന ഒരു വാചകം പോലും മൂലഗ്രീക്കിലില്ല; അതു ഒറ്റത്തടിയായിരിക്കാതെ രണ്ടു തടികൾ കുറുകെ വച്ച് ആണിയടിച്ചതാണെന്നുള്ളതിന് അത്രയും പോലും തെളിവുകളില്ല....സഭയുടെ ഗ്രീക്ക് ഭാഷയിലുള്ള രേഖകൾ നമ്മുടെ സ്വന്തം ഭാഷയിലേക്ക് വിവർത്തനം ചെയ്തപ്പോൾ നമ്മുടെ ഉപദേഷ്ടാക്കന്മാർ സ്റ്റോറോസ് എന്ന പദം 'കുരിശ്' എന്ന് തർജ്ജമ ചെയ്തതും ആ നടപടിയെ പിന്താങ്ങാൻ വേണ്ടി നമ്മുടെ നിഘണ്ടുക്കളിൽ സ്റ്റോറോസ് എന്നതിന് 'കുരിശ്' എന്ന് അർത്ഥം കൊടുത്തതും വളറ്റെ തെറ്റിദ്ധാരണയിലേക്ക് ഇടയാക്കി. അപ്പൊസ്തലന്മ്മാരുടെ നാളുകളിൽ അതിന്റെ പ്രാഥമിക അർത്ഥം അതായിരുന്നില്ല എന്നും പിന്നെയും ദീർഘനാൾ കഴിയുന്നതുവരെ പ്രാഥമിക അർത്ഥം അതായിത്തീർന്നില്ല എന്നും അങ്ങനെയായെങ്കിൽ തന്നെ അത് സ്ഥിരീകരിക്കത്തക്ക തെളിവൊന്നും ഇല്ലാതിരിക്കെ യേശുവിനെ വധിക്കാൻ ഉപയോഗിച്ച സ്റ്റോറോസ് ആ പ്രത്യേകാക്രിതിയികുള്ളതാണെന്ന് ഏതോ കാരണത്താൽ അനുമാനിച്ചതുകൊണ്ട് മാത്രമാണ് അങ്ങനെ സംഭവിച്ചതെന്നും ശ്രദ്ധാപൂർവ്വം വിശദീകരിക്കാതെയാണ് അവർ അപ്രകാരം ചെയ്തത്."
സ്റ്റോറോസ് എന്ന പദത്തിന്റെ അർത്ഥം സംബന്ധിച്ച ആൻ എക്സ്പോസിറ്ററി ഡിക്ഷണറി ഒഫ് ന്യു ടെസ്റ്റ്മെന്റ് വേഡ്സ് എന്ന പുസ്തകത്തിന്റെ ഡബ്ലിയു.
വൈൻ ഇങ്ങനെ പറഞ്ഞിരിക്കുന്നു:
" സ്റ്റോറോസ് എന്ന പദം മുഖ്യമായും ലംബമായി നാട്ടിയ സ്തംഭത്തെയോ മരത്തടിയെയോ ആണ് അർഥമാക്കുന്നത്. കുറ്റവാളികളെ ഇതിന്മേൽ തറച്ചുകൊന്നിരിന്നു. സ്റ്റോറോസ് എന്ന നാമപദത്തിനും സ്റ്റോറോ എന്ന് ക്രിയാപദത്തിനും സഭകൾ ഉപയോഗിച്ചുവരുന്ന, തടികൾ നെടുകെയും കുറുകെയുംവെച്ച കുരിശുമായി ബന്ധമില്ല. കുരിശിന്റെ പ്രാഥമിക രൂപം പുരാധന കൽദയദേശത്താണ് ഉത്ഭമിച്ചത്. കൽദയയിലും ഈജിപ്റ്റ് ഉൾപ്പെടെയ് ചുറ്റുപാടുമുള്ള ദേശങ്ങളിലും അത് തമ്മൂസ് ദേവന്റെ ചിഹ്നമായി (അവന്റെ പേരിന്റെ ആദ്യാക്ഷരമുൾപെക്കൊള്ളുന്ന നിഗൂഡ് ചിഹനം) ഉപയോഗിച്ചിരുന്നു. എ.ഡി. 3 അം നുറ്റാണ്ടിന്റെ പകുതി ആയപ്പോഴേക്കും സഭകൾ ചില ക്രിസ്തീയ ഉപദേശങ്ങൾ പാടെ വിട്ടുകളയുകയും ചിലതു വളച്ചൊടിക്കുകയും ചെയ്തിരുന്നു. വിശ്വാസത്യാഗത്തിന്റെ പിടിയിലമർന്ന സഭവ്യവസ്ഥിതി പെരുമയ്ക്കു വേണ്ടി, ക്രിസ്തീയ വിശ്വാസത്തിന്റെ അന്തഃസത്ത മനസ്സിലാക്കിയിട്ടില്ലാത്ത പുറജാതിയരെ സഭയിലേക്ക് സ്വീകരിച്ചു; അവർ ഉപയോഗിച്ചിരുന്ന പുറജാതീയ ചിഹ്നങ്ങളും പ്രതീകങ്ങളും തുടർന്നും ഉപയോഗിക്കാൻ അവരെ അനുവദിക്കുകയും ചെയ്തു. കാലാന്തരത്തിൽ തമ്മൂസിന്റെ നിഗൂഡചിഹ്നത്തിലെ T-യുടെ കുറുകെയുള്ള വര താഴ്ന്ന് അത് ഇന്നത്തെ കുരിശിന്റെ രൂപം കൈവരിച്ചു; അത് ക്രിസ്തുവിന്റെ കുരിശായി അംഗീകരിക്കപെടാനും തുടങ്ങി."
യഹോവയുടെ സാക്ഷികൾ യേശു ഒരു സ്തംഭത്തിലാണ് ക്രുശിക്കപെട്ടതെന്ന് വിശ്വസിക്കുന്നു.
ഒറ്റത്തടിയല്ലെന്ന് കുരിശിലെ ക്രൂശിക്കൽ
കിറ്റൽ, ഫ്രെഡറിച്ച് ബ്രൊംലീ എന്നിവരാലുള്ള പുതിയനിയമത്തിന്റെ ദൈവശാസ്ത്ര നിഘണ്ടു ഇപ്രകാരം എഴുതി:
യേശുവിന്റെ കുരിശ് ...
അത് കുറുകെ തടിയുള്ള ഒരു സ്തംഭമാണ്, യേശുവിനെ അതിൽ തറച്ചു.
പുറത്തേക്കുള്ള കണ്ണികൾ യേശു യഥാർത്ഥമായും കുരിശിലാണോ മരിച്ചത്?
-- ഉണരുക!
, യഹോവയുടെ സാക്ഷികളുടെ ഔദ്യോഗിക മാസിക, ഏപ്രിൽ 2006 കുരിശോ സ്തംഭമോ?
-- കത്തോലിക്കാ മറുപടികൾ വെബ്‌സൈറ്റിൽ നിന്നും യേശു മരിച്ചത് കുരിശിലോ കുറ്റിയിലോ സ്തംഭത്തിലോ?
-- ഒരു പ്രൊട്ടസ്റ്റന്റ്  ക്രിസ്ത്യൻ വീക്ഷണം https://www.jw.org/ml/യഹോവയുടെ-സാക്ഷികൾ/എഫ്‌എക്യൂ/കുരിശ്‌-വിശ്വാസം/ അവലംബം
യേശുവിന്റെ അജ്ഞാത വർഷങ്ങൾ ഇംഗ്ലീഷ് വിലാസം https://ml.wikipedia.org/wiki/Lost_years_of_Jesus
ബൈബിളിലോ ഇതര ശ്രോതസ്സുകളിലോ ഒന്നും തന്നെ പരാമർശിക്കപ്പെട്ടുകാണാത്ത യേശുവിന്റെ കൗമാര കാലത്തെയാണ് " അജ്ഞാത വർഷങ്ങൾ" "കാണാതായ വർഷങ്ങൾ "(lost years of Jesus, unknown years ) എന്ന് വിളിക്കുന്നത് .
യേശുവിന്റെ ജനനത്തെക്കുറിച്ചും , ബാല്യത്തെക്കുറിച്ചും സൂചനകൾ നൽകുന്ന ബൈബിൾ, " അവന്നു പന്ത്രണ്ടു വയസ്സായപ്പോൾ അവർ പതിവുപോലെ പെരുനാളിന്നു പോയി. "
എന്നും പറയുന്നുണ്ട്.
പിന്നീട് " യേശു ജ്ഞാനത്തിലും പ്രായത്തിലും ദൈവത്തിന്റെയും മനുഷ്യരുടെയും പ്രീതിയിലും വളർന്നു വന്നു . "
" വെന്നു മാത്രമേ പറയുന്നുള്ളൂ.അതിനു ശേഷം പ്രേഷിത പ്രവർത്തനത്തിൽ ഏർപ്പെട്ടിരിക്കുന്ന യുവാവിനെയാണ് സുവിശേഷങ്ങൾ അവതരിപ്പിക്കുന്നത് 
" യേശുവിന്നു താൻ പ്രവൃത്തി ആരംഭിക്കുമ്പോൾ ഏകദേശം മുപ്പതു വയസ്സായിരുന്നു.
അവൻ യോസേഫിന്റെ മകൻ എന്നു ജനം വിചാരിച്ചു; " 12വയസ്സിനും 30 വയസ്സിനു ഇടയിൽ യേശു സ്വന്തം നാട്ടിൽ തന്നെ ഉണ്ടായിരുന്നു എന്നു തന്നെയാണ് ഭൂരിഭാഗം ക്രൈസ്തവ വിശ്വാസികളും കരുതിപ്പോരുന്നത്.
എന്നാൽ ഈ കാലഘട്ടത്തിൽ അദ്ദേഹം ദേശാടനത്തിലായിരുന്നുവെന്നും കരുതുന്നവരുണ്ട്.
യേശുവിന്റെ പൗരസ്ത്യയാത്ര
യഹൂദ മതസ്ഥനായിരുന്ന യേശുവിന്റെ പിൽക്കാല പ്രബോധനങ്ങൾ പലതും യഹൂദമത ചിന്തയ്ക്ക് അന്യവും , ചിലതൊക്കെ വൈരുദ്ധ്യാത്മകവുമായിരുന്നു.
" കണ്ണിന്നു പകരം കണ്ണു, പല്ലിന്നു പകരം പല്ലു ."
എന്ന വേദപാഠത്തിനു വിരുദ്ധമായി " നിന്റെ വലത്തു കരണത്തടിക്കുന്നവനു നിന്റെ മറ്റേ കരണം കൂടി കാണിച്ചു കൊടുക്കുക ."
എന്നായിരുന്ന യേശു ഉപദേശിച്ചത്.
വ്യഭിചാരിണിയെ ............
അവളുടെ പട്ടണക്കാർ അവളെ കല്ലെറിഞ്ഞു കൊല്ലേണം; ഇങ്ങനെ നിങ്ങളുടെ ഇടയിൽനിന്നു ദോഷം നീക്കിക്കളയേണം എന്ന പഴയ നിയമത്തിനു വിരുദ്ധമായി, പാപം ചെയ്യാത്തവൻ ആദ്യം കല്ലെറിയട്ടെ എന്നായിരുന്നു യേശു പഠിപ്പിച്ചത് .
തന്റെ ജനതയ്ക്ക് തീർത്തും അന്യമായിരുന്നു ഇത്തരം ശാന്തോപദേശങ്ങൾ (pacifist teachings) ഭരണ കർത്താക്കളായിരുന്ന റോമാക്കാരിൽ നിന്നോ , അയൽദേശക്കാരായ പേർഷ്യക്കാരിൽ നിന്നോ അല്ലെന്നതു വ്യക്തമാണ്.
ആയതിനാൽ അന്യ ദേശക്കാരിൽ നിന്നായിരിക്കണം ഈ ആശയം അദ്ദേഹത്തിൽ സ്വാധീനം ചെലുത്തിയത് എന്നാണ് "അജ്ഞാത വർഷങ്ങൾ" സൈദ്ധാന്തികരുടെ വീക്ഷണം.
പക്ഷെ അങ്ങനെ ഉപദേശം കൊടുത്ത അന്യദേശക്കാർ ആരാണ് എന്നത് ഇന്നും ദുരൂഹം.
ബൗദ്ധ സ്വാധീനം
ക്രൈസ്തവ മതം യൂറോപ്പിൽ ആധിപത്യം സ്ഥാപിക്കുന്നതിനും ഏറെമുമ്പ് തന്നെ, ബുദ്ധമതത്തെക്കുറിച്ച് യൂറോപ്പ്യന്മാർക്ക് അറിവുണ്ടായിരുന്നു.
ആദ്യകാല ക്രൈസ്തവ ആരാധനാക്രമങ്ങളും , വിശ്വാസാനുഷ്ഠാനങ്ങളും ബുദ്ധമതത്തിന്റേതിനോട് അതിശയിപ്പിക്കുന്ന സമാനത പുലർത്തുന്നു എന്ന് പിൽക്കാല ചരിത്രകാരന്മാർ കണ്ടെത്തുകയായിരുന്നു.
13ആം നൂറ്റാണ്ടിൽ ഏഷ്യൻ രാജ്യങ്ങളിൽ വിപുലമായി സഞ്ചരിച്ച് സുദീർഘമായി യാത്രാവിവരണങ്ങൾ എഴുതിയ യൂറോപ്യന്മാരുടെ കൃതികൾ ബൗദ്ധ ക്രൈസ്തവ സമാനതകളെ എടുത്തു കാട്ടുന്നവയായിരുന്നു
ആശ്രമ ജീവിതം , പുണ്യാളന്മാരുടെ കഥകൾ, ആരാധനാ സമ്പ്രദായം,ധ്യാനാതിഷ്ടിത , തുടങ്ങിയ ധാരാളം കാര്യങ്ങളിലുള്ള ബൗദ്ധ/ക്രൈസ്തവ സാമ്യതകൾ യൂറൊപ്യന്മാരെ അതിശയിപ്പിക്കുക തന്നെ ചെയ്തു.
ഇതിൽ നിന്നെല്ലാം വ്യക്തമാകുന്നത് യേശു തന്റെ അജ്ഞാത വർഷങ്ങൾ ചെലവഴിച്ചത് പൗരസ്ത്യനാടുകളിൽ പ്രത്യേകിച്ച് ഇന്ത്യയിൽ ആയിരുന്നു എന്നാണ് അജ്ഞാത വർഷ കുതുകികളിൽ ഒരു കൂട്ടരുടെ വാദം.
പഴയ പേർഷ്യൻ സാമ്രാജ്യത്തിന്റെ വിവിധ ഭാഗങ്ങളിലൂടെ സഞ്ചരിച്ച് ഇന്നത്തെ പാകിസ്താൻ, അഫ്ഗാനിസ്ഥാൻ,നേപ്പാൾ , ലഡാക്ക് , തിബറ്റ് എന്നിവിടങ്ങളായിരുന്നു യേശു സന്ദർശിച്ചതത്രെ.
നിക്കോളയ് നോട്ടൊവിച്ച്
19ആം നൂറ്റാണ്ടിന്റെ അവസാന ദശകത്തിൽ നിക്കോളയ് നൊട്ടൊവിച്ച് എന്ന റഷ്യൻ യാത്രികൻ രചിച്ച "The Unknown Life of Jesus Christ" എന്ന കൃതിയിലൂടെയാണ്.
യേശുവിന്റെ ഇന്ത്യാ ജീവിതത്തിനു ഏറെ പ്രചാരവും പ്രസിദ്ധിയും ലഭിച്ചത്.
1887ൽ യൂറോപ്പിൽ നിന്നും യാത്ര തിരിച്ച നൊട്ടൊവിച്ച് മധ്യേഷ്യ , പേർഷ്യ , അഫ്ഘാനിസ്ഥാൻ , വഴി ഇന്ത്യയിലെത്തി.
റാവൽപിണ്ടി , അമൃത്സർ , ലാഹോർ എന്നിവിടങ്ങൾ സന്ദർശിച്ച ശേഷം കാഷ്മീരും തുടർന്നു ലഡാക്കും സന്ദർശിച്ചു.
നാട്ടിലേക്ക് മടങ്ങാനിരിക്കെ ഒരു വീഴ്ചയിൽ കാലൊടിഞ്ഞു, ലഡാക്കിലെ ഹിമിസ് ബുദ്ധാശ്രമത്തിൽ സുഖം പ്രാപിച്ചുവരവെ, യേശുവിന്റെ ഇന്ത്യാ സന്ദർശനത്തെക്കുറിക്കുന്ന ബുദ്ധമത ലിഖിതങ്ങൾ വായിച്ചു കേട്ടു.
ഒരു പരിഭാഷകന്റെ സഹായത്തോടെ അവ വിവർത്തനം ചെയ്ത് കുറിച്ചെടുത്തു.
നാട്ടിൽ തിരിച്ചെത്തി 1890ൽ "The Unknown Life of Jesus Christ" പ്രസിദ്ധീകരിച്ചു.
വിവാദങ്ങളുടേയും കോലാഹലങ്ങളുടേയും പെരുമഴ തന്നെയായിരുന്നു പിന്നീട്.
നൊട്ടൊവിച്ച് വ്യാജനെന്നും കള്ളനെന്നും മുദ്രകുത്തപ്പെട്ടു.
യേശുപോയിട്ട്, നൊട്ടൊവിച്ച് തന്നെയും ഇന്ത്യ സന്ദർശിച്ചുണ്ടായിരുന്നില്ല എന്നു തന്നെയും ആരോപിക്കപ്പെട്ടു.
മാക്സ് മുള്ളർ ആയിരുന്നു നൊട്ടൊവിച്ച് കൃതിയുടെ ഏറ്റവും കടുത്ത വിമർശകൻ.
നൊട്ടൊവിച്ചിന്റെ യാത്രയുടെ സത്യാവസ്ഥ അറിയാൻ മറ്റു പലരും ഇറങ്ങി പുറപ്പെടുകയുണ്ടായി.
പല നിഗമനങ്ങളിലാണ് അവർ എത്തിച്ചേർന്നത്.
ബൈബിളിന്റെയും ക്രൈസ്തവ മതത്തിന്റെയും അടിത്തറ ഇളകുന്ന ചർച്ചകൾക്ക് യേശുവിന്റെ ഇന്ത്യാ സന്ദർശന വാദം വഴിവെച്ചു.
കുരിശുസംഭവാനന്തര ഇന്ത്യാസന്ദർശനം
ഇസ്ലാമിലെ അഹമദിയ്യ പ്രസ്ഥാന സ്ഥാപകനായ മിർസ ഗുലാം അഹമദ് (1835-1908) നൊട്ടൊവിച്ചിന്റെ സമകാലികനായിരുന്നു.
1890-ൽ ഗുലാം അഹമദ് മസീഹ് ഹിന്ദുസ്ഥാൻ മേം (യേശു ഇന്ത്യയിൽ ) എന്ന പുസ്തകം പ്രസിദ്ധപ്പെടുത്തി.
ക്രൂശിതനായ യേശു പക്ഷേ കുരിശ്ശിൽ മരിച്ചില്ല എന്നും പിന്നീട് സുഖം പ്രാപിച്ചു സ്വദേശത്തിൽ നിന്നും പലായനം ചെയ്യുകയായിരുന്നെന്നുമാണ് അഹമദിയ്യ വാദം.
കാണാതെ പോയ ആട്ടിൻ പറ്റം എന്നു ബൈബിൾ വിശേഷിപ്പിക്കുന്ന യഹൂദ ഗോത്രങ്ങളിലേക്ക് തന്റെ സന്ദേശമെത്തിക്കുക എന്നതായിരുന്നു യേശുവിന്റ പൗരസ്ത്യ യാത്രയുടെ ലക്ഷ്യമായി മിർസ ഗുലാം അഹമദ് ചൂണ്ടിക്കാട്ടിയത്.
കശ്മീരിൽ എത്തിച്ചേർന്ന യേശു 120 വയസ്സുവരെ ജീവിച്ചിരുന്നു എന്നും കശ്മീരിലെ കാന്യാറിലുള്ള യൂസ് അസഫിന്റെ കബറിടം , റോസ ബൽ കുടീരം എന്നെല്ലാം അറിയപ്പെടുന്ന കുടീരം യേശുവിന്റേതാണെന്നും ഗുലാം അഹമദ് പ്രഖ്യാപിച്ചു.
യേശുവിന്റെ അജ്ഞാത വർഷങ്ങളെപ്പറ്റി ഗുലാം അഹമദിന്റെ പുസ്തകം മൗനം പാലിക്കുന്നു.
ബൗദ്ധസ്വാധീനം നേരെ വിപരീത ദിശയിലാണ് സംഭവിച്ചത് എന്നാണ് ഗുലാം അഹമദ് പിന്നീട് പ്രസ്താവിച്ചത് .
യേശുവിന്റെ പ്രബോധനങ്ങളിൽ ആകൃഷ്ടരായ ബൗദ്ധമുനികൾ അവരുടെ ലിഖിതങ്ങളിലും, അധ്യാപനങ്ങളിലും അത് ഉൾക്കൊള്ളിക്കുകയായിരുന്നു എന്ന് ഗുലാം അഹമദ് ചൂണ്ടിക്കാട്ടി.
വർത്തമാനകാല ചർച്ചകൾ
നൊട്ടൊവിച്ചിന്റെയും മിർസ ഗുലാം അഹമദിന്റെയും സമശീർഷ്യനായിരുന്ന ലെവി.
എച്ച്.ഡൗലിംഗ് 1908ൽ "The Aquarian Gospel of Jesus Christ" എന്ന ഗ്രന്ഥം പ്രസിദ്ധീകരിച്ചു.
ക്രൈസ്തവ പുരോഹിതനും മിസ്റ്റ്ക്ക് ചിന്തകനുമായിരുന്നു ഡൗലിംഗ്.
യേശു തന്റെ അജ്ഞാത വർഷങ്ങളിൽ ഇന്ത്യ ,ടിബറ്റ്, പേർഷ്യ, അസ്സിറിയ, ഗ്രീസ്, ഈജിപ്റ്റ് എന്നീ രാജ്യങ്ങളിൽ സന്ദർശനം നടത്തിയതായാണ് ഡൗലിംഗ് എഴുതിയത്.
ജഗന്നാഥ ക്ഷേത്രത്തിലെ പുരോഹിതന്മാരുമായി യേശു സംവദിച്ചിരുന്നെന്നും , തുടർന്നു ബൗദ്ധമതസ്ഥരുമായും ഇടപഴകിയിരുന്നെന്നും അക്വാറിയൻ സുവിശേഷങ്ങൾ വാദിക്കുന്നു.
ഡൗലിംഗിന്റെ സുവിശേഷങ്ങൾ ദൈവപ്രചോദിതമായിരുന്നത്രെ.
അക്വാറിയിൻ സുവിശേഷങ്ങളുടെ അടിസ്ഥാനത്തിൽ രൂപീകൃതമായ അക്വാറിയൻ ക്രിസ്റ്റീൻ ചർച്ച് ഇന്നും അമേരിക്കയിൽ സജീവമാണ്.
1976-ൽ lost years of Jesus എന്ന പേരിൽ ഒന്നര മണിക്കൂർ ദൈർഘ്യമുള്ള ഹോളിവുഡ് സിനിമ പുറത്തിറങ്ങിയിരുന്നു.
റിച്ചാർഡ് ബോക്ക് ആയിരുന്നു അതിന്റെ സംവിധായകൻ.
2010ൽ ഡ്രൂ ഹെറിയട്ട് എന്ന സംവിധായകൻ "അക്വാറിയൻ ഗോസ്പൽ "എന്ന സിനിമ സംവിധാനം ചെയ്യാൻ തീരുമാനിക്കുകയുണ്ടായി.
ചിത്രീകരണം അറബ് രാജ്യങ്ങളിലും , ഇറാൻ, ഇന്ത്യ , ഈജിപ്ത് തുടങ്ങിയ രാജ്യങ്ങളിൽ നിന്നുള്ള അഭിനേതാക്കളെയും ഉൾപ്പെടുത്തിയായിരിക്കുമെന്നു കരുതുന്നു.
ചിത്രത്തിൽ യേശു ഇന്ത്യയിൽ പരിചയപ്പെടുന്ന ഒരു വനിതാ സുഹൃത്തിന്റെ വേഷത്തിനു ബോളിവുഡ് നടി മല്ലിക ഷേറാവത്ത് പരിഗണിക്കപ്പെടുന്നു എന്നത് വാർത്ത ആയിരിക്കുകയാണ്.
ഇതും കൂടി കാണുക യേശുവിന്റെ കല്ലറ യേശു ഗലീലിയിൽ തന്നെ ഉണ്ടായിരുന്നു !
അധികം ആരാലും അറിയപ്പെടാതെ യേശു ഗലീലിയിൽ തന്നെ ഉണ്ടായിരുന്നു എന്ന കാര്യം ബൈബിളിൽ നിന്ന് പ്രബലമാണ്.
അമ്മയുടെ ഒപ്പം
ലൂക്കോ.2:51 “പിന്നെ അവൻ അവരോടുകൂടെ ഇറങ്ങി, നസറെത്തിൽ വന്നു അവർക്കു കീഴടങ്ങിയിരുന്നു. ഈ കാര്യങ്ങള് എല്ലാം അവന്റെ അമ്മ ഹൃദയത്തിൽ സംഗ്രഹിച്ചു.”
12 വയസ്സ് മുതൽ യേശുക്രിസ്തു നസറേത്തിൽ തൻറെ മാതാപിതാക്കൾക്ക്‌ കീഴടങ്ങിയിരുന്നു എന്ന് ബൈബിൾ പറയുന്നു.
എങ്ങോട്ടെങ്കിലും യേശുക്രിസ്തു പോയതായി ബൈബിളിൽ പറഞ്ഞിട്ടുമില്ല.
പതിവായി നസ്രത്തിലെ സിനഗോഗിൽ പോകുന്ന വ്യക്തി
ലൂക്കോ.4:16 : യേശു താൻ വളർന്ന സ്ഥലമായ നസറത്തിൽ വന്നു.
പതിവുപോലെ ഒരു സാബത്തുദിവസം അവൻ അവരുടെ സിനഗോഗിൽ പ്രവേശിച്ച് വായിക്കാൻ എഴുന്നേറ്റുനിന്നു.
“അവൻ വളർന്ന സ്ഥലമായ നസറത്തിൽ” എന്ന് വളരെ വ്യക്തമായിത്തന്നെ പറഞ്ഞിരിക്കുന്നു.
മാത്രമല്ല, “പതിവുപോലെ ഒരു സാബത്തുദിവസം അവൻ അവരുടെ സിനഗോഗിൽ” എന്നും പറഞ്ഞിരിക്കുന്നു.
പതിവായി ചെയ്യുന്ന ഒരു കാര്യമായിട്ടാണ് അത് പറഞ്ഞിരിക്കുന്നത്.
അതുവരെ നാട്ടിൽ ഇല്ലാതിരുന്ന ആൾ ആയിരുന്നെങ്കിൽ “തൻറെ പതിവ്‌ പോലെ” എന്നെഴുതുകയില്ല.
അറിവിൽ ആശ്ചര്യം
യോഹ.7:14,15 “പെരുനാൾ പാതി കഴിഞ്ഞശേഷം യേശു ദൈവാലയത്തിൽ ചെന്നു ഉപദേശിച്ചു. വിദ്യാഭ്യാസം ചെയ്യാത്ത ഇവൻ ശാസ്ത്രം അറിയുന്നതു എങ്ങനെ എന്നു യെഹൂദന്മാർ പറഞ്ഞു ആശ്ചര്യപ്പെട്ടു”
12 വയസ്സു മുതൽ 30 വയസ്സ് വരെ തങ്ങളുടെ ഇടയിൽ ഇല്ലാതിരുന്ന ഒരാളെക്കുറിച്ച് അവർക്കങ്ങനെ ആശ്ചര്യപ്പെടെണ്ടി വരില്ല.
മാത്രമല്ല, അങ്ങനെ വേറെ എവിടെയെങ്കിലും പോയ ഒരാൾ ആയിരുന്നു യേശു എങ്കിൽ അവർ പറയുന്നത്: “ഇവൻ എവിടെയൊക്കെയോ പോയി എന്തൊക്കെയോ പഠിച്ചു വന്നിരിക്കുന്നു” എന്നായിരിക്കും!
തങ്ങളുടെ ഒപ്പം ഉണ്ടായിരുന്നവൻ “അവൻ അവിടെ നിന്നു പുറപ്പെട്ടു, തൻറെ പിതൃനഗരത്തിൽ ചെന്നു; അവൻറെ ശിഷ്യന്മാരും അനുഗമിച്ചു. ശബ്ബത്തായപ്പോൾ അവൻ പള്ളിയിൽ ഉപദേശിച്ചുതുടങ്ങി; പലരും കേട്ടു വിസ്മയിച്ചു: ഇവന്നു ഇവ എവിടെനിന്നു? ഇവന്നു കിട്ടിയ ഈ ജ്ഞാനവും ഇവൻറെ കയ്യാൽ നടക്കുന്ന വീര്യപ്രവൃത്തികളും എന്തു? ഇവൻ മറിയയുടെ മകനും യാക്കോബ് യോസെ, യൂദാ, ശിമോൻ എന്നവരുടെ സഹോദരനുമായ തച്ചനല്ലയോ? ഇവൻറെ സഹോദരികളും ഇവിടെ നമ്മോടു കൂടെ ഇല്ലയോ എന്നു പറഞ്ഞു അവങ്കൽ ഇടറിപ്പോയി” (മർക്കോസ്.6:1-3)
ഇവിടെയും ജനം അത്ഭുതപ്പെടുകയാണ്.
തങ്ങളുടെ ഇടയിൽ ആശാരിപ്പണി ചെയ്തു നടന്ന ചെറുക്കൻ ആണ് ഇത്രേം വല്യ വല്യ കാര്യങ്ങൾ പറയുന്നത് എന്നാണ് അവർ അത്ഭുതപ്പെടുന്നത്.
യേശുക്രിസ്തു പുറത്ത് എവിടെയെങ്കിലും പോയിട്ട് വന്ന ആളായിരുന്നെങ്കിൽ ഒരിക്കലും ജനം അങ്ങനെ അത്ഭുതപ്പെടുകയില്ല.
തങ്ങൾക്കു ശരിക്കും അറിയാവുന്ന, തങ്ങളുടെ കൂടെ ഉണ്ടായിരുന്ന ഒരാൾ ആയതുകൊണ്ടാണ് അവർ അത്ഭുതപ്പെട്ടത്.
അവലംബം ↑ പി.ഓ.സി. ബൈബിൾ ലൂക്കായുടെ സുവിശേഷം ↑ ലുക്കോസ് 2:42 ↑ ലുക്കോസ് 2:52 ↑ ലുക്കോസ് 3:23 ↑ ലേവ്യപുസ്തകം, അദ്ധ്യായം 24:20 ↑ ആവർത്തന പുസ്തകം, അദ്ധ്യായം 22 :20,21 ↑ നൊട്ടോവിച്ച് കൃതിയുടെ ഇ പതിപ്പ് ↑ ↑ അക്വാറിയൻ സുവിശേഷങ്ങൾ വിക്കിഗ്രന്ഥശാലയിൽ
യേശുവിന്റെ ഉയിർത്തെഴുന്നേൽപ്പ്
ക്രൂശിൽ മരിച്ച് കല്ലറയിൽ അടക്കപ്പെട്ട യേശുക്രിസ്തുവിന്റെ ശരീരം മൂന്നാം നാൾ ഉയിർത്തെഴുന്നേറ്റതായി ക്രൈസ്തവർ വിശ്വസിക്കുന്നു.
ബൈബിൾ പുതിയനിയമത്തിൽ ഉയിർത്തെഴുന്നേൽപ്പിനെപ്പറ്റി വ്യക്തമായി സൂചിപ്പിക്കുന്നു.
ഉയിർത്തെഴുന്നേൽപ്പ്, പുനരുത്ഥാനം എന്നീ പദങ്ങളാണ് ഇക്കാര്യത്തെ സൂചിപ്പിക്കുവാൻ ബൈബിളിൽ ഉപയോഗിച്ചിരിക്കുന്നത്.
ക്രൈസ്തവ വിശ്വാസത്തിന്റെയും ദൈവശാസ്ത്രത്തിന്റെയും അസ്ഥിവാരമാണ് യേശുക്രിസ്തുവിന്റെ ഉയിർത്തെഴുന്നേൽപ്പ്.
ഉയിർത്തെഴുന്നേൽപ്പും അതിനു നാൽപത് ദിവസങ്ങൾക്കുശേഷം നടന്ന സ്വർഗ്ഗാരോഹണവും രണ്ട് വ്യത്യസ്ത സംഭവങ്ങൾ ആണ്.
ബൈബിൾ പുതിയനിയമ വിവരണം
ഉയിർത്തെഴുന്നേറ്റ യേശു പ്രത്യക്ഷനായ വ്യക്തികൾ/അവസരങ്ങൾ
അവൻ കഷ്ടം അനുഭവിച്ചശേഷം നാല്പതു നാളോളം അവർക്കു പ്രത്യക്ഷനായി ദൈവരാജ്യം സംബന്ധിച്ച കാര്യങ്ങൾ പറഞ്ഞുകൊണ്ടു താൻ ജീവിച്ചിരിക്കുന്നു എന്നു അനേകം ദൃഷ്ടാന്തങ്ങളാൽ അവർക്കു കാണിച്ചു കൊടുത്തു.
അപ്പൊ.
പ്രവൃത്തി 1:2,3 മഗ്ദലക്കാരത്തി മറിയയും മറ്റെ മറിയയും/ ആഴ്ചവട്ടത്തിന്റെ ഒന്നാം നാൾ രാവിലെ.
യോഹന്നാൻ 20:1118, മാർക്കോസ് 16:9, മത്തായി 28:110 പത്രോസിന് പ്രത്യക്ഷനായി.
ലൂക്കോസ് 24:34; 1 കൊരിന്ത്യർ 15:5 രണ്ട് ശിഷ്യൻമാർക്ക് /എമ്മവുസിലേക്കുള്ള വഴി യാത്രയിൽ.
ലൂക്കോസ് 24:1335; മർക്കോസ് 16:12 പത്ത് ശിഷ്യൻമാർക്ക് (തോമസ് ഒഴികെ)/ആഴ്ചവട്ടത്തിന്റെ ഒന്നാം നാൾ, നേരംവൈകിയപ്പോൾ.
ലൂക്കോസ് 24:36‏ 43; യോഹന്നാൻ 20:1923 തോമസ് ഉൾപ്പെടെയുള്ള പതിനൊന്ന് ശിഷ്യൻമാർക്ക് / എട്ടു ദിവസം കഴിഞ്ഞപ്പോൾ , തോമസ്സ് അപ്പോസ്തലൻ യേശുവിന്റെ ആണിപ്പഴുതിൽ കൈയ്യിടുന്നു.
യോഹന്നാൻ 20:26-29 ഏഴ് ശിഷ്യൻമാർക്ക് /തിബെർയ്യാസ് കടൽക്കരയിൽ.
യോഹന്നാൻ  21:123 പതിനൊന്ന് ശിഷ്യൻമാർക്ക്, യേശുവിന്റെ സ്വർഗ്ഗാരോഹണ സമയത്ത് /ഒലീവ് മലയിൽ.
പ്രവൃത്തി 1:312 അഞ്ഞൂറിൽ അധികം പേർക്ക് ഒരുമിച്ച് പ്രത്യക്ഷനായി.
അനന്തരം അവൻ അഞ്ഞൂറ്റിൽ അധികം സഹോദരന്മാർക്കു ഒരുമിച്ചു പ്രത്യക്ഷനായി; അവർ മിക്കപേരും ഇന്നുവരെ ജീവനോടിരിക്കുന്നു; ചിലരോ നിദ്രപ്രാപിച്ചിരിക്കുന്നു.
1 കൊരിന്ത്യർ 15:6 യേശുവിന്റെ സഹോദരനായ യാക്കോബിന് / ഉയിർത്തെഴുന്നേല്പിന് ശേഷം മാത്രം യേശുവിന്റെ അനുയായി ആയി മാറി.
1 കൊരിന്ത്യർ 15:7 ക്രിസ്ത്യാനികളെ കൊന്നൊടുക്കുവാൻ നേത്യത്വം നൽകിയ ശൌലിന്, അതിനുവേണ്ടി ദമാസ്കസിലേക്കുള്ള യാത്രാമദ്ധ്യത്തിൽ/ പിന്നീട് പൌലോസ് എന്ന പേരിൽ അറിയപ്പെട്ടു, ക്രൈസ്തവ വിശ്വാസത്തിനുവേണ്ടി രക്തസാക്ഷിയായി മരിച്ചു.
പ്രവൃത്തി 9; 1 കൊരിന്ത്യർ 15:8 ബൈബിൾ പഴയനിയമ പ്രവചനങ്ങൾ
യേശുക്രിസ്തുവിന്റെ ജനനവും ശുശ്രൂഷകളും മുൻകൂട്ടി  പ്രവചിച്ചിരുന്നതുപോലെ തന്റെ കഷ്ടാനുഭവങ്ങളെയും ക്രൂശുമരണത്തെയും ഉയിർത്തെഴുന്നേല്പിനെയും പഴയനിയമ പ്രവാചകൻമാർ ദീർഘദർശനം നടത്തിയിരുന്നെന്ന് ക്രിസ്ത്യാനികൾ വിശ്വസിക്കുന്നു.
ചരിത്രപരമായ തെളിവുകൾ
ആദ്യനൂറ്റാണ്ടുകളിൽ തന്നെ അക്രൈസ്തവരായ ചരിത്രകാരൻമാരാൽ രേഖപ്പെടുത്തപ്പെട്ട ഗ്രന്ഥങ്ങളിലും യേശുക്രിസ്തുവിന്റെ ഉയിർത്തെഴുന്നേല്പിനെ പരാമർശിക്കുന്ന എഴുത്തുകൾ ഉണ്ട്.
യെഹൂദ ചരിത്രകാരൻമാരിൽ ഏറ്റവും പ്രധാനി ഫ്ലാവിയോസ്‌ ജൊസീഫസ്‌ ആയിരുന്നു.
തന്റെ "Antiquities" എന്ന യെഹൂദ ചരിത്രത്തിൽ യാക്കോബിനേപ്പറ്റി പരാമർശിക്കുമ്പോൾ, യാക്കോബ്‌ "ക്രിസ്തു എന്ന്‌ വിളിക്കപ്പെട്ടിരുന്ന യേശുവിന്റ്‌ സഹോദരൻ" എന്നാണ്‌ എഴുതിയിരിക്കുന്നത്‌.
ആ പുസ്തകത്തിലെ 18 ന്റെ മൂന്നാം വാക്യം വിവാദകരമാണ്‌.
അതിപ്രകാരമാണ്‌.
"ഇക്കാലത്ത്‌, മനുഷ്യൻ എന്നവനെ വിശേഷിപ്പിക്കുന്നത്‌ ന്യായമെങ്കിൽ, യേശു എന്ന ബുദ്ധിമാനായ ഒരു മനുഷ്യൻ ജീവിച്ചിരുന്നു. അവൻ അത്ഭുതങ്ങൾ ചെയ്തിരുന്നു... താൻ ക്രിസ്തുവായിരുന്നു... പ്രവാചകൻമാർ പറഞ്ഞിരുന്നതുപോലെ അവൻ മരണശേഷം മൂന്നാം നാൾ ഉയിർത്തെഴുന്നേറ്റ്‌ പലർക്കും പ്രത്യക്ഷപ്പെട്ടു; അവനെപ്പറ്റി മറ്റു പതിനായിരം അത്ഭുതങ്ങൾ വേറേയും പറയാനുണ്ട്‌" .
കൂടാതെ ആദ്യനൂറ്റാണ്ടിലെ സഭാപിതാക്കൻമാരുടെ എഴുത്തുകളിലും ഉയിർത്തെഴുന്നേല്പിനെ പരാമർശിക്കുന്നു.
ദൈവശാസ്ത്ര പ്രാധാന്യം
പഴയനിയമപ്രകാരം പാപപരിഹാരത്തിന് മൃഗയാഗമായിരുന്നു ദൈവം വ്യവസ്ഥ ചെയ്തിരുന്നത്, ഓരോ പ്രാവശ്യം പാപം ചെയ്യുമ്പോഴും യാഗം അർപ്പിക്കേണ്ടതായുണ്ടായിരുന്നു.
എന്നാൽ യേശുക്രിസ്തുവിലൂടെ സ്ഥാപിതമായ പുതിയനിയമം (ഉടമ്പടി) പ്രകാരം പാപരഹിതനായ യേശു മാനവരാശിക്കുവേണ്ടി നിത്യമായ യാഗമായി അർപ്പിക്കപ്പെട്ടു.
അത് നിത്യയാഗമായിരിക്കുവാൻ കാരണം, മരണത്തെ ജയിച്ച യേശുക്രിസ്തു മൂന്നാം നാൾ ഉയിർത്തെഴുന്നേറ്റു എന്നതാണ്.
ക്രൈസ്തവ വീക്ഷണ പ്രകാരം, പാപക്ഷമ പ്രാപിക്കുന്നതിന്റെ അടിസ്ഥാനം എന്നുള്ളതും ഉയിർത്തെഴുന്നേറ്റ യേശുക്രിസ്തുവിൽ വിശ്വസിക്കുക എന്നതാണ്.
"യേശുവിനെ കർത്താവ് എന്ന് വായ്കൊണ്ട് ഏറ്റുപറയുകയും ദൈവം അവനെ മരിച്ചവരിൽ നിന്ന് ഉയിർത്തെഴുന്നേപ്പിച്ചു എന്ന് ഹൃദയം കൊണ്ട് വിശ്വസിക്കുകയും ചെയ്താൽ നീ രക്ഷിക്കപ്പെടും (പാപമോചനം നേടി രക്ഷപ്രാപിക്കും)" റോമർ 10:9 യേശുക്രിസ്തു മരണത്തെ ജയിച്ച് ഉയിർത്തെഴുന്നേറ്റതുപോലെ തന്നിൽ വിശ്വസിക്കുന്നവരും ഉയിർത്തെഴുന്നേറ്റ് നിത്യജീവൻ പ്രാപിക്കും എന്നതും ദൈവശാസ്ത്രത്തിന്റെ അടിസ്ഥാന ഉപദേശമാണ്.
യേശുക്രിസ്തു ഉയിർത്തഴുന്നേറ്റിട്ടില്ലെങ്കിൽ തന്റെ പ്രസംഗം വ്യർത്ഥമത്രേ എന്ന് പൌലോസ് അപ്പോസ്തലൻ വാദിക്കുന്നു.
1 കൊരിന്ത്യർ 15:12-24 യഹൂദ വീക്ഷണം
യേശുക്രിസ്തു ഒരു യഹൂദനായിരുന്നു, എന്നാൽ ഒന്നാം നൂറ്റാണ്ടിൽ തന്നെ യഹൂദവിശ്വാസവും ക്രിസ്തീയ വിശ്വാസവും തമ്മിൽ വേർപിരിഞ്ഞു.
ഒരു യഹൂദ വീക്ഷണപ്രകാരം യേശുവിന്റെ ശരീരം അടക്കപ്പെട്ട രാത്രിയിൽ തന്നെ കല്ലറയിൽ നിന്നും മാറ്റപ്പെട്ടു എന്നാണ്.
ചില  ക്രൈസ്തവ തർക്കശാസ്ത്രജ്ഞർ ഈ അഭിപ്രായം യേശുവിനെ ക്രൂശിച്ച കല്ലറ ശൂന്യമായിരുന്നു എന്നതിന്റെ പരോക്ഷമായ സമ്മതമാണെന്ന് വാദിക്കുന്നു.